
**REPUBLIKA HRVATSKA**

**MEĐIMURSKA ŽUPANIJA**

**OPĆINA KOTORIBA**

**OPĆINSKO VIJEĆE**

**KLASA: 320-02/25-01/18**

**URBROJ: 2109-9-3-25-1**

**Kotoriba, 17. lipnja 2025.**

Na temelju članka 31. Stavka 22. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 28. Statuta Općine Kotoriba (“Službeni glasnik Međimurske županije” br. 5/21 i 5/23), Općinsko vijeće Općine Kotoriba na 2. sjednici održanoj 17. lipnja 2025. godine, donijelo je

O D L U K U

o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske za Općinu Kotoriba

Članak 1.

Ovom Odlukom osniva se i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske na području Općine Kotoriba, a koje čine:

1. Nataša Kuzmić – predsjednica Povjerenstva – predstavnica pravne struke

2. Vladimir Logožar – predstavnik geodetske struke

3. Zoran Lipić – predstavnik agronomske struke

4. Hinko Vigej – predstavnik Općinskog vijeća

5. Borna Valpatić – predstavnik Općinskog vijeća

6. Lea Senčar –predstavnica upravnog tijela Međimurske županije

7. Milorad Šubić – predstavnik Ministarstva poljoprivrede

Članak 2.

Mandat članova Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Kotoriba imenovanih iz redova Općinskog vijeća traje do kraja mandata sadašnjeg Općinskog vijeća Općine Kotoriba.

Članak 3.

Zadatak Povjerenstva je zaprimanje i razmatranje zahtjeva za zakup poljoprivrednog zemljišta i prodaju poljoprivrednog zemljišta u vlasništvu Republike Hrvatske na području Općine Kotoriba.

Povjerenstvo izrađuje prijedloge o izboru najpovoljnije ponude na javnom natječaju za zakup i/ili prodaju poljoprivrednog zemljišta u vlasništvu države i upućuje Općinskom vijeću, koje donosi odluku o izboru najpovoljnije ponude.

Članak 4.

Članovi povjerenstva navedeni u članku 1. pod rednim brojem 2.-5. za svoj rad dobivaju naknadu po provedenom postupku natječaja u iznosu od 50 eura neto, a predsjednica Povjerenstva dobiva naknadu po provedenom postupku u iznosu od 75 eura neto.

Članak 5.

Administrativne poslove za Povjerenstvo obavlja Jedinstveni upravni odjel Općine Kotoriba.

Članak 6.

Ova Odluka stupa na snagu osmog dana od dana objave u „Službenom glasniku Međimurske županije“.

 PREDSJEDNIK OPĆINSKOG VIJEĆA

 Hinko Virgej